पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर। 'हम अपने डेढ़ माह के बच्चे को टीका लगवाने के लिए गुरुवार को उम्मेद अस्पताल लेकर गए। वहां स्टाफ नर्स ने हमारे साथ न सिर्फ बदसलूकी की, बल्कि मासूम को धक्का दे दिया।गनीमत रही कि ऐनवक्त पर उसकी मां ने संभाल लिया, वरना बच्चा टेबल से गिर जाता, इतना ही नहीं नर्स ने गुस्से में इतनी जोर से इंजेक्शन लगाया कि मासूम के शरीर पर खरोंच आईं व खून निकल आयाÓ। ये आरोप लगाए हैं पाल लिंक रोड श्याम नगर निवासी ललित खींवसरा ने। उन्होंने खांडा फलसा पुलिस थाना और उम्मेदअस्पताल अधीक्षक को नर्स के व्यवहार की शिकायत की। शिकायत में खींवसरा ने बताया कि गुरुवार सुबह वह अपनी पत्नी व डेढ़ माह के बच्चे को लेकर उम्मेद अस्पताल गए थे। वहां डॉक्टर को दिखाने के बाद वे टीका लगवाने के लिए अपनी बारी का इंतजार करने लगे। नंबर आने पर उन्होंने बच्चे को टेबल पर लिटाया। ड्यूटी पर मौजूद नर्स सरस्वती चांदौरा ने वैक्सीन इंजेक्शन में भर ली और खाना खाने बैठ गईं।
खींवसरा की पत्नी ने नर्स से अनुरोध किया कि गर्मी में इंजेक्शन खराब ना हो इसलिए पहले टीका लगा दें तो नर्स उन्हीं पर बिफर पड़ीं और धक्का देकर बच्चे को गिराने की कोशिश की। विरोध करने पर नर्स ने बच्चे को जबरन पकड़ा और इंजेक्शन घोंप दिया, इससे बच्चे के शरीर पर खरोंच आई और खून बहने लगा। इसके बाद उन्हें वहां से बाहर निकाल दिया गया। इस घटना से आहत खींवसरा खांडा फलसा थाने पहुंचे और स्टाफ नर्स के खिलाफ शिकायत दर्ज कराई। मामले की जांच उप निरीक्षक रघुवीरसिंह को
सौंपी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn